internet vaartha 155 Views
ముంబై : స్వీడిష్‌ రక్షణ సెక్యూరిటీ కంపెనీ సాబ్‌ దేవంలోని కళ్యాణిగ్రూప్‌కు చెందిన కళ్యాణి స్ట్రాజిక్‌ సిస్టమ్స్‌ కంపెనీతో జాయింట్‌ వెంచర్‌లో రక్షణరంగ ఉత్పత్తులను ప్రారంభిస్తోంది. భూమి నుంచి గాలిలోనికి క్షిపణులు తయారీ, స్వల్పఅవధి రక్షణరంగ ఉత్పత్తులను తయారుచేసేందుకు ఈ జాయింట్‌ వెంచర్‌ నెలకొల్పుతున్నట్లు ప్రకటించాయి. ఈ జాయింట్‌ వెంచర్‌ మొత్తం ఉత్పత్తి, డెలివరీలు రెండింటిపైనా దృష్టిపెడుతుంది. భారతీయ కస్టమర్లకు ముందు ఈ ఉత్పత్తులు అందుతాయి. అంటే భారత్‌ రక్షణరంగం కోసమే ఈ జాయింట్‌ వెంచర్‌ పనిచేస్తుంది. స్వల్పలక్ష్యఛేదిత భూమి ఉపరితల క్షిపణితయారీకి ఉపక్రమిస్తాయి. అలాగే తక్కువ దూరనుంచి లక్ష్యం ఛేదించే రక్షణ రంగ ఉత్పత్తులను తయారుచేస్తాయని క్రటించాయి. 2014 ఫిబ్రవరిలోనే సాబ్‌ రవాణారంగంలో నిపుణులైన కంపెనీ అశోక్‌లేలాండ్‌ రెండూ చేతులు కలిపాయి. భారత్‌ ఆర్మీకి సంబంధించి రక్షణరంగ ఉత్పత్తులకు శ్రీకారం చుట్టాయి సాబ్‌, అశోక్‌లేలాండ్‌ రెండూ కూడా ఎస్‌ఆర్‌ఎస్‌ఎఎం అవసరాలను తీర్చేందుకు ఒప్పందం చేసుకున్నాయి. అశోక్‌లేల్యాండ్‌ వాహనాలపై జాయింట్‌ వెంచర్‌, సాబ్‌ రూపొందించే బిఎఎంఎస్‌ఇ క్షిఫణి వ్యవస్థలను ఏర్పాటు చేస్తారు. సాబ్‌ బిజినెస్‌ ఏరియా డైనమిక్స్‌ బిజినెస్‌ హెడ్‌ జార్జిన్‌ జాన్సన్‌ మాట్లాడుతూ మేకిన్‌ ఇండియాలో భాగస్వాములు కావడం ఎంతో సంతోషంగా ఉందన్నారు వైమానిక దళ రక్షణ విభాగాలకు సంబంధించి ఈ జాయింట్‌ వెంచర్‌ మరింత శక్తివంతమైన యుద్ధసామగ్రిని అందిస్తుందని పేర్కొన్నారు ఇందుకు సంబంధించి కళ్యాణి ఎస్‌ఎస్‌ఎల్‌కు ఇప్పటికే క్షిఫని విడిభాగాలకు ఆర్డర్లు జారీ చేసింది. ఈ రెండు కంపెనీలు కూడా టెక్నాలజీ బదిలీ చేసుకుని వివిధ అత్యాధునిక పనిముట్లను తయారుచేస్తాయని తేలింది. హైటెక్నాలజీ రాడార్‌, క్షిఫణి వ్యవస్థలకు సంబంధించిన ఉత్పత్తులు తయారవుతాయి. కళ్యాణిగ్రూప్‌కు ఉన్న ఇంజనీరింగ్‌, ఉత్పత్తి సామర్ధ్యాలను అంచనా వేసుకునే ఒప్పందంచేసుకున్నట్లు సాబ్‌ ప్రకటించింది. కళ్యాణి ఎస్‌ఎస్‌ఎల్‌ నూరుశాతం భారత్‌ఫోర్జ్‌ అనుబంధ కంపెనీగా ఉంది. కళ్యాణి గ్రూప్‌లో ఒకభాగం. ఆటోమోటివ్‌, నాన్‌ ఆటోమోటివ్‌ రంగాల్లోను, ఉక్కు, మౌలికవనరుల రంగంలో అగ్రగామిగా ఉంది. కళ్యాణిగ్రూప్‌లో కళ్యాణి ఎస్‌ఎస్‌ఎల్‌ కీలక కంపెనీగా ఉంది. కేవలం రక్షణరంగం, ఏరోస్పేస్‌ బిజినెస్‌ వ్యవహరాలు చూస్తుంది.